CELEX: C2007/315/27
Language: lv
Date: 2007-12-22 00:00:00
Title: Lieta C-240/06: Tiesas (pirmā palāta) spriedums 2007. gada 25. oktobrī ( Korkein hallinto-oikeus (Somija) lūgums sniegt prejudiciālu nolēmumu) — Tiesvedībā, ko ierosinājusi Fortum Project Finance SA (EKL 56. panta 1. punkts — Direktīva 69/335/EEK — 12. panta 1. punkta a) un c) apakšpunkts — Atkāpe no kapitāla dubultas aplikšanas ar nodokli aizlieguma — Kapitāla ieguldījums akciju veidā sabiedrībā, kas nodibināta citā dalībvalstī — Apmaiņa ar akcijām — Pārveduma nodoklis)

22.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 315/17
            
         Tiesas (pirmā palāta) spriedums 2007. gada 25. oktobrī (Korkein hallinto-oikeus (Somija) lūgums sniegt prejudiciālu nolēmumu) — Tiesvedībā, ko ierosinājusi Fortum Project Finance SA
   
   (Lieta C-240/06) (1)
   
   (EKL 56. panta 1. punkts - Direktīva 69/335/EEK - 12. panta 1. punkta a) un c) apakšpunkts - Atkāpe no kapitāla dubultas aplikšanas ar nodokli aizlieguma - Kapitāla ieguldījums akciju veidā sabiedrībā, kas nodibināta citā dalībvalstī - Apmaiņa ar akcijām - Pārveduma nodoklis)
   (2007/C 315/27)
   Tiesvedības valoda — somu
   Iesniedzējtiesa
   Korkein hallinto-oikeus
   Lietas dalībnieki pamata procesā
   
      Prasītāja: Fortum Project Finance SA
   
   Priekšmets
   Lūgums sniegt prejudiciālu nolēmumu — Korkein hallinto-oikeus — EKL 56. panta un Padomes 1969. gada 17. jūlija Direktīvas 69/335/EEK par netiešajiem nodokļiem, ko uzliek kapitāla piesaistīšanai (OV L 249, 25. lpp.), 12. panta 1. punkta c) apakšpunkta interpretācija — Atkāpe no kapitāla dubultas aplikšanas ar nodokli aizliegums — Kapitāla ieguldījums akciju veidā sabiedrībā, kas nodibināta citā dalībvalstī — Pārveduma nodoklis
   Rezolutīvā daļa:
   Padomes 1969. gada 17. jūlija Direktīva 69/335/EEK par netiešajiem nodokļiem, ko uzliek kapitāla piesaistīšanai, kurā grozījumi izdarīti ar Padomes 1985. gada 10. jūnija Direktīvu 85/303/EEK, ir interpretējama tādā veidā, ka tās 12. panta 1. punkta c) apakšpunkts nav piemērojams tāda nodokļa uzlikšanai kā Somijas pārveduma nodoklis (varainsiirtovero), ja vērtspapīri tiek nodoti kā kapitāla ieguldījums kapitāla sabiedrībā, kas kā atlīdzību par to no jauna emitē savas akcijas. Šāda nodokļa iekasēšana ir atļauta saskaņā ar minētās direktīvas 12. panta 1. punkta a) apakšpunktu.
   
      (1)  OV C 178, 29.7.2006.